Francúzske Antily

Francúzske Antily je súhrnné pomenovanie pre ostrovy v Karibiku, ktoré spadajú pod správu Francúzska. Jedná sa o 2 zámorské regióny a departementy Martinik a Guadeloupe a zámorské spoločenstvá Svätý Martin a Svätý Bartolomej.

Všetky ostrovy sú súčasťou súostrovia Malých Antíl. Guadeloupe je tvorený dvoma ostrovmi prepojenými úzkou pevninskou šijou - Basse-Terre a Grande-Terre. Okrem toho pod správu Guadeloupe patria aj okolité menšie ostrovy Îles des Saintes, Marie-Galante a La Désirade. Ostrov Svätý Martin je rozdelený na francúzsku a holandskú časť. Tieto dve oblasti sú známe pod názvami „Saint-Martin“ pre francúzsku časť a „Sint Maarten“ pre holandskú časť.

V minulosti počas koloniálneho obdobia boli francúzske pozície v Karibiku rozsiahlejšie. Francúzsko ovládalo ostrovy Dominika, Svätá Lucia, Svätý Kryštof, Svätý Vincent, Grenadíny, Grenada a Tobago. Pod francúzsku správu patrila aj západná časť ostrova Hispaniola (pod názvom Saint-Domingue), po krátku dobu dokonca celý ostrov.

 Základné údaje o území 
 ostrov populácia (2008) rozloha (km²)  hustota zaľudnenia lokalizácia  Martinik     Grande-Terre (Guadeloupe)     Basse-Terre (Guadeloupe)     Svätý Martin      Marie-Galante (Guadeloupe)     Svätý Bartolomej     Îles des Saintes (Guadeloupe)     La Désirade (Guadeloupe)    

 Pozri aj 
 Holandské Antily

 Iné projekty 

 Zdroj 

Kategória:Karibik